Asma al-Ghul

Asma al-Ghul (arabi: أسماء الغول, nasida en Rafah, Banda de Gaza, 1982) es una aktivista, djurnalista, feminista sekular palestina, la kuala eskrive para el djurnal Al-Ayyam de la sivdad de Ramalla, espesialmente artikolos ensima de lo ke eya yama "lo abastreado de Fatah i el terrorizmo de Hamas".Sorry, Hamas, I'm Wearing Blue Jeans. Mother Jones  Hamas tiene defendidos los artikolos de Al-Ghoul en Gaza.Hamas bans Gaza newspaper over satirical cartoon. Reuters Palestinian daily Al-Ayyam, briefly banned in Gaza, appears again. Haaretz  Al-Ghul es yamada por el djurnal New York Times una "djurnalista konosida por la su posizion en kontro de los abuzos a los diritos umanos en la Banda de Gaza."Briefing on Protest for Palestinian Unity Becomes a Rally Itself. New York Times  

 Biografiya 
Al-Ghul nasio en Rafah, una sivdad de la Banda de Gaza serka de la frontiera kon Ayifto. Kuando era de edad de 18 anyadas, al-Ghul aresivio el premio de Literatura Palestiniana para Mansevos. Enel anyo 2003, se espozo kon un poeta misirli i dechidieron fraguar el su ogar en Dubai. Ma un par de anyadas diskues, se divorsaron, i eya abolto verso Gaza kon el su ijo. En 2006, al-Ghul dechidio no vistir otruna vez el hidjab.

Kariera komo djurnalista
En 2009, al-Ghul deklaro alos djurnales ke era emprizonada i demandada por Hamas, diskues de andar por una plaj serka del kampo de arifujiados de Al Shati, en Gaza, kon un grup de mansevos i mansevas ke vistian jeans i kamizas sin uzar hidjab. La Associated Press disho ke era la prima vez ke Hamas ograsehava kastigar una mujer por no vistir el hidjab en la kaleja.Hamas tries to detain woman walking with man: Attempt raises fears of strict enforcement of Islamic law. MSNBC Al-Ghul disho ke los mansevos eran emprizonados, aharvados i diskues ovligados asinyar deklarasiones en las kualas prometavan ke no ivan andar por la kaleja kon mujeres ke no vistiesen hidjab. Hamas disho ke esto no afito.

En 2010 aresivio el premio Hellman/Hammett de Human Rights Watch, echo para eskritores "ke tienen el koraje de kritikar ala djente enel pueder". Las sus ovras eran tresladadas al inglez, dinamarkez i koreano.Banned, Censored, Harassed and Jailed. Human Rights Watch

En Fevrero de 2011, al-Ghul era aharvada mintres ke eya raportava un evenemento en solidaritad entre palestinianos i misirlis.CyberDissident Database: Palestinian Territories | Asma Al Ghoul] En Marso de esta anyada, al-Ghul i otras siete djurnalistas palestinianas eran aharvadas i torturadas por las huersas de segurita de Hamas, kuando reportavan desde las manifestasiones ke demandavan a esta organizasion bushkar un akodro de paz kon Fatah. Diskues, el governo de Hamas disho ke iva prinsipiar una bushkita ensima del evenemento.Gaza cops use ‘beatings, stun guns’ on women reporters. Jerusalem PostYouth and Reconciliation: Tech-savvy women drive Gaza's protest movement. The Daily 

En 2012, al-Ghul aresivio el Premio al Koraje enel Djurnalismo de la International Women's Media Foundation."Asmaa al-Ghoul aims to keep thorn in Hamas' side". Jerusalem Post  Oy endiya, lavora para la Fondasion Samir Kassir, la kuala bushka un djurnalismo libbero.

El 3 de Ogusto de 2014, mueve de los sus parientes eran amatados en un atako de la Huersa Aerea de Israel, en Rafah, al sur de la Banda de Gaza.Never ask me about peace again. Al-Monitor

En 2016, eya eskrivio un livro endjunto kon Sélim Nassib, L'insoumise de GazaL'INSOUMISE DE GAZA. Éditions Calmann-Lévy

Ovras
L'insoumise de Gaza. ISBN 978-2702155189. Éd. Calmann-Levy. 2016. 

Onores i premios
2010: Premio Hellman/Hammett de Human Rights Watch
2012: Premio al Koraje enel Djurnalismo de la International Women's Media Foundation.

Referensias

 Atamientos eksternos 

Kateggoría:Aktivistas
Kateggoría:Mujeres Palestinas
Kateggoría:Djurnalistas
Kateggoría:Eskritoras